The determinant factors of momentum strategies in international capital markets
Authors: Σλάμπτσενκο Αναστασία 
Published: January 2022

Αυτή η διατριβή αποτελείται από τρεις μελέτες που διερευνούν στρατηγικές ωθήσεως (momentum) στις ευρωπαϊκές αγορές. Ακόμα κι αν κάθε μία από τις τρεις μελέτες μπορεί να σταθεί ανεξάρτητα, μαζί συνθέτουν ένα ολόκληρο δοκίμιο με διαδοχικά μέρη και αλληλένδετα ευρήματα και έννοιες. Κάθε μέρος μπορεί να θεωρηθεί ως συνέχεια του προηγούμενου. Τα αποτελέσματα έχουν σημασία όχι μόνο για τη σχετική ακαδημαϊκή έρευνα αλλά και για τους συμμετέχοντες στην αγορά, όπως οι μεγάλοι διεθνείς θεσμικοί επενδυτές, των οποίων το επενδυτικό στυλ εστιάζει σε στρατηγικές ωθήσεως (momentum).Η πρώτη μελέτη (Κεφάλαιο 2) εξετάζει την κερδοφορία των στρατηγικών ωθήσεως (momentum) για ένα δείγμα αγορών της Ευρωζώνης καθώς και του Ηνωμένου Βασιλείου και της Σουηδίας. Τα κύρια ερευνητικά ερωτήματα εδώ είναι (α) εάν αυτές οι στρατηγικές είναι κερδοφόρες στις εξεταζόμενες αγορές, (β) ποιες συγκεκριμένες στρατηγικές είναι πιο κερδοφόρες και (γ) εάν τα αποτελέσματα είναι συνεπή σε όλες τις εξεταζόμενες αγορές. Πιο συγκεκριμένα, ένας μεγάλος αριθμός στρατηγικών με διαφορετικούς συνδυασμούς περιόδων κατάταξης (ranking) και κατοχής (holding) αξιολογείται εμπειρικά για την περίοδο από τον Δεκέμβριο του 1989 έως τον Ιανουάριο του 2018 για το Ηνωμένο Βασίλειο, τη Γερμανία, τη Γαλλία, τη Σουηδία, την Ολλανδία, την Ιταλία, την Ισπανία, την Ελλάδα και την Πορτογαλία. Τα αποτελέσματα δείχνουν ότι τόσο η κερδοφορία όσο και ο βέλτιστος συνδυασμός των περιόδων κατάταξης (ranking) και κατοχής (holding) των στρατηγικών ωθήσεως (momentum) ποικίλλουν μεταξύ των αγορών.Η δεύτερη μελέτη (Κεφάλαιο 3) διερευνά τους καθοριστικούς παράγοντες των κερδών των στρατηγικών ωθήσεως (momentum) σε ένα δείγμα Ευρωζώνης καθώς και του Ηνωμένου Βασιλείου και της Σουηδίας. Τα κύρια ερευνητικά ερωτήματα εδώ είναι (α) ποιοι παράγοντες καθορίζουν την κερδοφορία αυτών των στρατηγικών και (β) εάν τα αποτελέσματα είναι συνεπή σε όλες τις εξεταζόμενες αγορές. Διαπιστώνω ότι οι παράγοντες που καθορίζουν τα κέρδη του χαρτοφυλακίου ωθήσεως (momentum) παρουσιάζουν ευαισθησία σε χώρα, χαρτοφυλάκιο και χρονική περίοδο. Πιο συγκεκριμένα, διαπιστώνω ότι το Ηνωμένο Βασίλειο, η Σουηδία και διάφορες χώρες της Ευρωζώνης επηρεάζονται από διαφορετικές επεξηγηματικές μεταβλητές (ευαισθησία χώρας), ενώ διαφορετικές επεξηγηματικές μεταβλητές επηρεάζουν τα χαρτοφυλάκια νικητή (winner) και χαμένου (loser) (ευαισθησία χαρτοφυλακίου) και διαφορετικές επεξηγηματικές μεταβλητές είναι στατιστικά σημαντικές κατά την πλήρης δειγματοληπτική περίοδο (1995-2018) και κατά τη χρονική περίοδο της οικονομικής κρίσης (2007-2012) (ευαισθησία χρονικής περιόδου). Ωστόσο, υπάρχουν δύο καθοριστικοί παράγοντες που παρουσιάζουν σταθερότητα χώρας, χαρτοφυλακίου και χρονικής περιόδου: ο δείκτης VIX και ένα χαρτοφυλάκιο τοπικής αγοράς. Μια κύρια συνέπεια των ευρημάτων για τους συμμετέχοντες στην αγορά είναι ότι οι επενδυτές πρέπει να προσαρμόσουν την επενδυτική τους στρατηγική ορμής και τα αναλυτικά τους μοντέλα ανάλογα με τη χώρα-στόχο και τη χρονική περίοδο.Η τρίτη μελέτη (Κεφάλαιο 4) εξετάζει τις ζημίες από τις στρατηγικές ωθήσεως (momentum) που έχουν τεκμηριωθεί από τους Daniel and Moskowitz (2016) στην αγορά των ΗΠΑ. Το κύριο ερευνητικό ερώτημα εδώ είναι εάν αυτά τα ευρήματα υπάρχουν και στις ευρωπαϊκές αγορές. Η εμπειρική μου άσκηση εξετάζει μια σειρά από ευρωπαϊκές αγορές όπως το Ηνωμένο Βασίλειο, τη Σουηδία, τις αγορές της Βορείας Ευρωζώνης (Γερμανία, Γαλλία, Ολλανδία) και τις αγορές της Περιφερειακής Ευρωζώνης (Ισπανία, Ιταλία, Πορτογαλία και Ελλάδα). Τα αποτελέσματά μου επιβεβαιώνουν τα ευρήματα των Daniel and Moskowitz (2016) μόνο για τις χώρες της Βόρειας Ευρώπης, για τη Σουηδία και για την Ιταλία, αλλά όχι για τις περιφερειακές και νότιες ευρωπαϊκές χώρες και το Ηνωμένο Βασίλειο. Αμφισβητώντας την «προαιρετικότητα» («optionality») στις περιφερειακές αγορές της Ευρωζώνης, τα ευρήματά μου υποστηρίζουν τις συμπεριφορικές θεωρίες και επίσης, παρέχουν μια ένδειξη πιθανής ύπαρξης διαφορετικών τύπων κρίσεων στην κερδοφορία των στρατηγικές ωθήσεως (momentum). Επιπλέον, το κατώτερο όριο των πιθανών απωλειών από κρίσεις στην κερδοφορία των στρατηγικές ωθήσεως (momentum) εντοπίζεται στις εξεταζόμενες χώρες.